Návrh

Z á k o n 
z .................... 2003,

ktorým sa mení  a dopĺňa zákon č. 565/2001 Z. z. o investičných stimuloch a o zmene a doplnení niektorých zákonov  

	Národná rada Slovenskej republiky sa uzniesla na tomto zákone:

Čl. I

Zákon č. 565/2001 Z. z. o investičných stimuloch a o zmene a doplnení niektorých zákonov sa mení a dopĺňa takto:

1.	V § 2 odsek 1 znie:
„(1) Investičnými stimulmi je štátna pomoc na počiatočné investície a na nové pracovné miesta vytvorené v súvislosti s týmito investíciami poskytovaná na obstaranie hmotného investičného majetku a nehmotného investičného majetku4) potrebného na začatie výroby alebo na začatie poskytovania služieb, alebo na rozšírenie výroby (služieb), alebo na činnosti, ktoré vyžadujú zmeny vyrábaných tovarov (služieb), alebo výrobného procesu (služieb) podnikateľa, alebo na kúpu podniku vo forme
a)	úľavy na dani z príjmov právnických osôb podľa osobitného predpisu,5) 
b)	príspevku na vytvorenie nového pracovného miesta podľa osobitného predpisu,6) 
c)	príspevku na rekvalifikáciu zamestnancov prijatých na vytvorené nové pracovné miesto podľa osobitného predpisu,7) 
d)	dotácie zo štátneho rozpočtu Slovenskej republiky7a)  podnikateľovi, ktorý je obstarávateľom významnej investície7b) na obstaranie hmotného investičného majetku a nehmotného investičného majetku4).“.

Poznámky pod čiarou k odkazom 7a  a 7b  znejú: 
„7a)  § 6 ods. 2 písm. a) zákona Národnej rady Slovenskej republiky č. 303/1995 Z. z. o roz-počtových pravidlách v znení neskorších predpisov.
        Zákon č. 431/2002 Z. z. o účtovníctve.
  7b)    Zákon č. 175/1999 Z. z. o niektorých opatreniach   týkajúcich sa   prípravy  významných investícií a o doplnení niektorých zákonov.“.

2.	V § 2 sa za odsek 1 vkladá nový odsek 2, ktorý znie:
„(2) Investičné stimuly podľa odseku 1 písm. a), b) a  d) sa poskytujú ako štátna pomoc na rozvoj regiónu, za podmienok, vo výške a spôsobom ustanoveným týmto zákonom a osobitným predpisom7c). Investičné stimuly podľa odseku 1 písm. c) sa poskytujú ako štátna pomoc na vzdelávanie zamestnancov. Možno ich poskytnúť za podmienok, vo výške a spôsobom ustanoveným týmto zákonom a osobitným predpisom7d).“.

Poznámky pod čiarou k odkazom 7c a 7d znejú:
„7c) § 6 a 7 zákona č. 231/1999 Z. z.  o štátnej pomoci v znení neskorších predpisov.
        7d) §7a  zákona č. 231/1999 Z. z. v znení neskorších predpisov.“.

Doterajšie odseky 2 až 4 sa označia ako odseky 3 až 5.

3.	V § 5 ods. 6 sa slová „uvedené v § 2 ods. 2“ nahrádzajú slovami „uvedené v § 2 ods. 3“.

4.	V § 5 ods. 8 a 9 sa slová „podľa § 2 ods. 2“ nahrádzajú slovami „podľa § 2 ods. 3“.

Čl. II.

	Zákon Národnej rady Slovenskej republiky č. 387/1996 Z. z. o zamestnanosti v znení zákona č. 565/2001 Z. z. o investičných stimuloch a o zmene a doplnení niektorých zákonov a v znení zákona č. 678/2002 Z. z. sa mení takto:

1. § 77b znie:
„§ 77b

	Účelová dotácia zo štátneho rozpočtu Národnému úradu práce na spolufinancovanie  príspevkov na aktívnu politiku trhu práce podľa § 86, 90a a 91a  sa môže poskytnúť na základe žiadosti Národného úradu práce štvrťročne vo forme preddavku. Ročné zúčtovanie účelovej dotácie zo štátneho rozpočtu sa riadi osobitným predpisom12ba).“.

2. § 84a  sa vypúšťa.

3. § 93a  sa vypúšťa.

Čl. III.

	Tento zákon nadobúda účinnosť 1. novembra 2003 s výnimkou článku II., ktorý nadobudne účinnosť 1. januára 2004.